paragraph_text: Kninska županija, srednjovjekovna starohrvatska županija nalazila se na području gornjih tokova rijeka Cetine, Krke i Zrmanje. Granice županije mijenjale su se tijekom stoljeća. Njena sjeverna granica dosezala je prema današnjem Bosanskom Grahovu, u pravcu županije Pset. Na jugoistoku je njena granica išla do visoravni oko sela Polače, do granice Cetinske županije, a prema jugu je selo Mirlović Polje na Čikoli bilo posljednje prema županiji Primorje, dok su granicu prema Bribirskoj županiji, određivale rijeke Čikola i Krka. Kod Ervenika na Zrmanji graničila se sa županijom Nina.<ref>Goldstein, Ivo, Županije u ranom srednjem vijeku u Hrvatskoj, u: Hrvatske županije kroz stoljeća, str. 14.